O telescopio espacial Chandra (u CXO per as suyas siglas en anglés) ye un telescopio que orbita en l'exterior de l'atmosfera, en orbita arredol d'a Tierra entre 14.307,9 km  y 134.527,6 km de altaria sobre lo libel d'o mar, con un periodo orbital de 3.809,3 menutos. Denominau d'ixa forma en honor d'o astrofisico Subrahmanyan Chandrasekhar, estió meso en orbita lo 23 de chulio de 1999 en a misión STS-93 como un prochecto d'a NASA.